text: KappingarreglugerðinKappingarreglur fyri yngri deildirKappingarreglur fyri steypakappingarFótbóltslógin 2023Vallarstøddir o.a.Stevnan 2022 (PDF)Vegleiðing um leikbannRevsing tá lið ikki møta til dystVegleiðing um útskiftingDómarasamsýning
text: #000004
text: VenjararSkráin 2023Undankappingar til EMU21-landsliðsspælarar 2007-2023
text: #000009
text: Venjarar og leiðararSkráin 2023Undankappingar til EMUndankappingar til HMLandsliðsspælarar 1995-2023Landsdystir 1986-2023
text: #000011
text: SøganNevndirFundarfrásagnirFundur 27. februar 2023Fundur 8. mai 2023Fundur 26. juni 2023Limafeløg07 VesturABB36B68B71EB/StreymurFC HoyvíkFC SuðuroyHBÍFKÍMBNSÍRoynSkálaTBVíkingurHøvuðsvenjararHøvuðsungdómsvenjararSamskipararSamskipararFyrisitinginStarvsfólkLeys størvTelduposturDátuverndarpolitikkurTrygdLógir og reglurLógir fyri FSFKappingarreglurLeikaraskifti- og sáttmálarLoyvisskipaninKæruúrskúrðirRundskriv og kunngerðirOyðubløðÁrsfrágreiðingar og roknskapirLeiðsluhandbókin 2023KoronaOyðubløðOfta settir spurningar...?Fótbóltsblaðið 2023 (PDF)Tórsvøllur
text: #000019
text: Heðin Mortensen, borgarstjóri í Havn, og Christian F. Andreasen, FSF-forseti, settu í dag hakan í fyri nýggja FSF-bygninginum Á samkomu á Tórsvølli fyrrapartin bleiv hakin settur í fyri nýggja FSF-bygninginum, sum nú skal byggjast við sunnara enda við vøllin.
text: #000024
text: Um alt gongur eftir ætlan, skal nýggi bygningurin standa liðugur í september.
text: #000026
text: Í innslagnum niðanfyri eru samrøður við borgarstjóran og FSF-forsetan. Niðast er røðan, sum Heðin Mortensen, borgarstjóri helt, áðrenn hakarnir vórðu settir í.
text: #000028
text: Tórsvøllur bleiv bygdur í 1996, men bleiv ongantíð gjørdur heilt liðugur. M.a. var onki bygt við ovara enda á vøllinum, og har stóðu tí ein rúgva av bingjum o.l. í nógv ár.
text: #000029
text: Ætlanin var tó ikki at norðari endi skuldi standa óbygdur. Longu í 2004 var farið undir at gera nakrar skitsur og byggiskrá til eina bygging til fimleikin í Havnini har á staðnum, tí visiónin hjá býráðnum var, at savna sum mest av allari ítrótt í Gundadali, so hetta gjørdist ein kraftdepil fyri alla ítrótt í kommununi og í landinum.
text: #000030
text: Í 2009 var so umsíðir sáttmáli undirskrivaður við byggifelagið MT Højgaard Føroyar, og var norðari endi lokaður tá byggingin stóð liðug á vári 2010. Bygningurin er soleiðis konstrueraður, at hann er fyrireikaður til at byggja tvær hæddir omaná, so har liggja eisini stórir møguleikar í at byggja út, soleiðis at Fimi gerst ein fult integreraður partur av tí samlaða stadionanleggingum.
text: #000031
text: Í okt. 2010 hevði kommunan fund við umboð fyri UEFA og FSF, har avtalað var at fáa gjørt eina heildarætlan (masterplan) fyri Tórsvøll. UEFA vísti á, at einasta rætta staðið at hava eitt tjóðarstadion í Føroyum, var á Tórsvølli. Og UEFA var sinnað umvegis FSF at veita stuðul til íløguna at liðugtgera Tórsvøll, soleiðis at Tórsvøllur lýkur galdandi UEFA og FIFA krøv. Semja varð um, at heita á spanskt arkitektavirkið, sum hevur arbeitt nógv saman við UEFA, um at gera ein slíkan masterplan. Kommunan og FSF samdust um at deila kostnaðin fyri hesa heildarætlan millum sín.
text: #000032
text: Masterplanurin var liðugur á vári 2011, og hevur verið eitt sera hent amboð í víðari arbeiðinum við at liðugtgerða Tórsvøll. Kommunan og FSF samdust um beinanvegin at fáa sett í verk arbeiðið at gera ljósanleggið. Nógvar góðar kreftir fóru undir hetta, og tað gingu júst tveir mánaðir frá at spakin var settur í jørðina, til mastrarnar vóru tendraðar. Tað vóru nógv sum ikki trúðu at hetta kundi latað seg gera, men tað eydnaðist, tí at allir partar hjá kommununi, FSF, ráðgevum og arbeiðstakarum samstarvaðu um at náa málinum.
text: #000033
text: Næsta stig var so at fáa skift grasvøllin út við graslíki. Hetta bar til, tí graslíkið eftirhondini er blivið so gott, at UEAFA og FIFA umsíðir góðkenna hetta til altjóða dystir. Hetta gevur samstundis víðkaðar møguleikar fyri nýtslu av Tórsvølli, tí vøllurin er nú ikki so viðbrekin sum tá tað er vanligt gras. Arbeiðið var fyrireikað á vári 2012, og var gjørt á sumri 2012, og stóð liðugt til minniligu steypafinalurna á Tórsvølli í fjør, og seinni landsdystin móti Svøríki. Umframt landsdystir og aðrar dystir, hava vit nú eitt undirlendi sum eisini kann nýtast til eitt nú stórar konsertir og annað. Bert hugflogið setir markið, og tað er okkara vón, at eisini onnur duga at síggja møguleikarnar her, soleiðis at vit kanska á hvørjum ári fáa okkurt stórt tiltak fyri allar Føroyar á Tórsvølli. Og tað var ikki minni hugaligt, at sjálvur FIFA-forseting, Sepp Blatter, kom higar at hátíðarhalda stóru tøkini sum tikin eru á Tórsvølli saman við okkum í fjør.
text: #000034
text: Nú verður so farið undir 3. stig. Og hesuferð er tað sunnari endi sum stendur fyri tørn. FSF og kommunan fara her at byggja ein stásiligan bygning, sum umframt at hýsa virksemi hjá FSF, eisini kemur at verða andliti á Tórsvølli oman móti býnum. Og her kemur eisini at verða nógv útvent virksemi í niðastu hædd, tá landsdystirnir ella onnur størri tiltøk verða her. Hendan byggingin skal eftir ætlan standa liðug seinni í hesum árinum.
text: #000035
text: Og vit støðga ikki her. Býráðið og FSF hava longu avtalað næsta stig, og fyrireikingarnar eru farnar í gongd. Tað verður at gera yvirdekking og áskoðaraumstøðurnar við sølubúðum, toilettum o.l. á eystaru langsíðu. Hetta verður væntandi sett í verk í 2014.
text: #000036
text: Tá Tórsvøllur er liðugt útbygdur, hevur FSF, kommunan og alt Føroya land fingið nakrar virðiligar og góðkendar karmar til altjóða fótbólt í Føroyum. Hetta er ein neyðug íløga, um vit framhaldandi skulu fáa loyvi at spæla okkara landsdystir her á landi, tí krøvini gerast bara fleiri og fleiri, og strangari og strangari. Men vit fáa eisini eitt anlegg sum ger, at vit hava møguleika aftur at hýsa Oyggjaleikunum í 2019, og Gundadalur verður størsti ítróttardepil her á landi, øllum føroyingum til frama.
text: #000037
text: Fyrireikingarnar ganga væl á Kýpros
text: #000038
text: Leygarkvøldið lendu A-kvinnur á Kýpros, har tær síðani hava fyrireikað seg til komandi dystin í Nations League...
text: #000039
text: Hóast talan gjørdist um tvey tap í Pinatar Cup 2023, so er venjarin nøgdur við avrikið hjá okkara spælarunum, ...
text: #000041
text: Seinni vinardysturin endaði við føroyskum 1-0 sigri, og samanumtikið kunnu genturnar vera væl nøgdar við báðar...
text: #000042
text: Eftir ein heldur lakan fyrra hálvleik, var tað eitt hamskift føroyskt lið, sum spældi ein góðan seinna hálvlei...
text: #000044
text: SøganLimafeløgNevndirFyrisitinginSamskipararLógir og reglurFótbóltslógin 2023Vegleiðing til Comet (PDF)TíðindabrævDátuverndarpolitikkur
text: #000048
text: Hesar cookies hjálpa okkum at betra síðuna við tíðini.
text: #000058